સ્પંદન ટ્રસ્ટ દ્વારા મોરબી, અમદાવાદ, ભાવનગર, ભુજ, સુરેન્દ્રનગર, જામનગર, રાજકોટ, ગાંધીનગર, વડોદરા તથા સુરતમાં કપડા વિતરણના સફળ કાર્યક્રમ બાદ હવે સ્પંદન ટ્રસ્ટના કપડા વિતરણ કાર્યક્રમની પૂર્ણાહૂતિ વલસાડમાં કરવામાં આવી હતી. વલસાડ શહેરના કાર્યક્રમની સંપૂર્ણ જવાબદારી ડો. ઉન્નતી પટેલ તથા ડો. ખુશ્બુ દેસાઈ દ્વારા લેવામાં આવી હતી. ૧ નવેમ્બર ૨૦૧૫ ના રોજ બામરી, ધરમપુર ખાતે વિશાળ જગ્યામાં કાર્યક્રમની ગોઠવણ કરવામાં આવી હતી. આ કાર્યક્રમને સફળ બનાવવા માટે મુખ્ય આયોજનકર્તા ડો. ઉન્નતી પટેલ તથા ડો. ખુશ્બુ દેસાઈની સાથે ડો. ચાંદની મહેતા, ડો. ઉન્નતી દેસાઈ, ડો. વૈભવી મહેતા, ડો. રાજેન્દ્ર સોલંકી, ડો. હેમંત મહેતા, ડો. નિલેશ્વરી પટેલ તથા ડો. વિશાલ પટેલ પણ જોડાયા હતા. વલસાડના તમામ આયોજનમાં પ્રેક્ટીસ કરતા તબીબો પણ હતા. તબીબી વ્યવસાયોમાંથી આવી સેવાકીય પ્રવૃત્તિ માટે સમય ફાળવવો કેટલો અઘરો હોય એ સમજી શકાય એવી બાબત છે. આ તમામ ડોક્ટરો દ્વારા ૫૦૦ જોડી કપડા એકઠા કરવામાં આવ્યા હતા. આ કપડા બામરી ગામના સરપંચશ્રીના સહયોગથી તમામ ગ્રામજનોને ભેટમાં આપવામાં આવ્યા હતા. ખૂબ જ સફળ રીતે આ કાર્યક્રમનું સમાપન થયું હતું. ધરમપુર ન્યૂઝ દ્વારા આ કાર્યક્રમની સરાહના કરવામાં આવી.